21. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 391 της 29 Απρ./6 Μαΐου 1980 (ΦΕΚ Α΄  108) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Νομικήν Σχολήν του Πανεπιστημίου Αθηνών προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων Εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων (ΦΕΚ 176 Α΄). 2.Γνώμην της Νομικής Σχολής του Πανεπιστημίου Αθηνών (συνεδρία 13.6.1979) και 3.Την υπ’ αριθ. 1068/1979 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Σελ. 200,10(β) Τεύχος Ε82-Σελ. 74 670 31.Β.ζ(α).17-21 Σχολή Νομικών,Οικον.και Πολ.Επιστημών Παν/μίου Αθηνών-Τμήμα Νομικής Άρθρ.1.-Πτυχιούχοι ανωτάτων εκπαιδευτικών ιδρυμάτων της ημεδαπής ως και των σχολών και τμημάτων αυτών, ή ισοτίμων αλλοδαπής δύναται να καταταγούν και εγγραφούν εις τα τμήματα της Νομικής Σχολής του Πανεπιστημίου Αθηνών προς απόκτησιν και ετέρου πτυχίου υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων επιφυλασσομένης της εφαρμογής του άρθρ. 3 του αυτού νόμου. Άρθρ.2.-1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος εις το οποίον δέον να αναγράφεται και ο βαθμός πτυχίου, υποβάλλονται εις την Νομικήν Σχολήν του Πανεπιστημίου Αθηνών υπό των ενδιαφερομένων μέχρι 30 Σεπτεμβρίου εκάστου έτους. 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής ομού μετά των ως άνω δικαιολογητικών συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου ή του ΔΙΚΑΤΣΑ (Διαπανεπιστημιακού Κέντρου Αναγνωρίσεως Τίτλων Σπουδών της Αλλοδαπής). Άρθρ.3.-Εις το Α΄ έτος σπουδών εγγράφονται οι πτυχιούχοι απασών των Σχολών των Α.Ε.Ι. ως και οι πτυχιούχοι των Ανωτάτων Στρατιωτικών Σχολών και οι απόφοιτοι των Σχολών Αξιωματικών Χωροφυλακής και Αστυνομίας Πόλεων. Η επιλογή των ανωτέρω πτυχιούχων δια την εγγραφήν των εις το Α΄ έτος σπουδών εις τα τμήματα της Σχολής, γίνεται με γραπτήν εξέτασιν, βαθμολογουμένην από δύο καθηγητάς που ορίζει η Σχολή. Η εξέτασις αυτή περιλαμβάνει την ανάπτυξιν θέματος εμπίπτοντος εις την γενικήν μόρφωσιν και σχετιζομένου προς την νομικήν, οικονομικήν ή πολιτικήν επιστήμην. 671 2.Εις το Β΄ έτος σπουδών εγγράφονται οι πτυχιούχοι των ανωτέρω μνημονευομένων Ανωτάτων Σχολών κατόπιν επιτυχών κατατακτηρίων εξετάσεων εις άπαντα τα μαθήματα του Α΄ έτους σπουδών του αντιστοίχου τμήματος της Σχολής δια το οποίον αιτούνται την εγγραφήν των, εξαιρέσει των πτυχιούχων των τμημάτων της Νομικής Σχολής του Πανεπιστημίου Αθηνών, οι οποίοι δεν εξετάζονται εις τα μαθήματα του Α΄ έτους σπουδών τα οποία εξητάσθησαν κατά την φοίτησίν των με πλήρη σύμπτωσιν ύλης, ειδικώτερον: Εγγραφή εις Β΄ έτος Νομικού Τμήματος. Οι πτυχιούχοι του Οικονομικού Τμήματος εξετάζονται εις άπαντα τα μαθήματα του Α΄ έτους σπουδών, πλην Γενικής Κοινωνιολογίας και Στοιχείων Θεωρητικής και Δημοσίας Οικονομίας. Οι πτυχιούχοι του Τμήματος Δημοσίου Δικαίου και Πολιτικών Επιστημών εξετάζονται εις το μάθημα των Γενικών Αρχών. Εγγραφή εις το Β΄ έτος του Τμήματος Δημοσίου Δικαίου και Πολιτικών Επιστημών. Οι πτυχιούχοι του Νομικού Τμήματος εξετάζονται εις τα μαθήματα της Πολιτικής Επιστήμης Ι και Στατιστικής. Οι πτυχιούχοι του Οικονομικού Τμήματος εξετάζονται εις τα μαθήματα της Πολιτικής Επιστήμης Ι και του Συνταγματικού Δικαίου. Εγγραφή εις το Β΄ έτος του Οικονομικού Τμήματος. Οι πτυχιούχοι του Νομικού Τμήματος καθώς και οι πτυχιούχοι του Τμήματος Δημοσίου Δικαίου και Πολιτικών Επιστημών εξετάζονται εις άπαντα τα μαθήματα του Α΄ έτους σπουδών, πλην του μαθήματος «Δίκαιον Ι». Η παρ. 2 αντικαταστάθηκε ως άνω από το Π.Δ. 1312/13-23 Νοεμ. 1981 (ΦΕΚ Α΄ 328) 3.Εις το Γ΄ έτος σπουδών εγγράφονται οι πτυχιούχοι των ανωτέρω μνημονευομένων ανωτάτων σχολών, κατόπιν επιτυχών κατατακτηρίων εξετάσεων εις άπαντα τα μαθήματα του πρώτου και δευτέρου έτους σπουδών του αντιστοίχου τμήματος της Σχολής, δια των οποίων αιτούνται την εγγραφήν των, εξαιρέσει των πτυχιούχων των τμημάτων της Νομικής Σχολής Αθηνών, οι οποίο δεν εξετάζονται εις τα μαθήματα του πρώτου και δευτέρου έτους σπουδών τα οποία εξητάσθησαν κατά την φοίτησίν των με πλήρη σύμπτωσιν ύλης. Ειδικώτερον: Εγγραφή εις Γ΄ έτος Νομικού Τμήματος. Οι πτυχιούχοι του Οικονομικού τμήματος εξετάζονται εις τα μαθήματα τα οποία απαιτούνται δια την εγγραφήν των εις το Β΄ έτος καθώς και εις άπαντα τα μαθήματα του Β΄ έτους σπουδών πλην της Δημοσίας Οικονομίας και του Δημοσίου Διεθνούς Δικαίου. Οι πτυχιούχοι του τμήματος Δ.Δ.Π. δεν εξετάζονται εις τα μαθήματα του Α΄ έτους αλλά εξετάζονται εκ των μαθημάτων του Β΄. έτους εις το Οικογενειακόν Δίκαιον, Εμπράγματον Δίκαιον και Ενοχικόν Δίκαιον. Εγγραφή εις το Γ΄ έτος του τμήματος Δημ. Δικαίου Πολ. Επιστημών. Οι πτυχιούχοι του Νομικού Τμήματος εξετάζονται εκ των μαθημάτων του Α΄ έτους εις την Πολιτικήν Κοινωνιολογίαν και του Β΄ έτους εις την Πολιτικήν Επιστήμην. Οι πτυχιούχοι του Οικονομικού τμήματος εξετάζονται εις τα μαθήματα που απαιτούνται δια την εγγραφήν των εις το Β΄ έτος σπουδών καθώς και εις τα μαθήματα Διοικητικόν Δίκαιον και της Πολιτικής Επιστήμης. Εγγραφή εις το Γ΄ έτος Οικονομικού τμήματος. Οι πτυχιούχοι του Νομικού τμήματος εξετάζονται εις τα μαθήματα τα οποία απαιτούνται δια την εγγραφή των εις το Β΄ έτος καθώς και εις άπαντα τα μαθήματα του Β΄ έτους, πλην των μαθημάτων της Δημοσίας Οικονομίας Δημοσίου Δικαίου, Στοιχείων Εμπορικού-Εργατικού Δικαίου και Στοιχείων Ποινικού Δίκαίου. Οι πτυχιούχοι του τμήματος Δημοσίου Δικαίου Πολιτικών Επιστημών εξετάζονται εις τα μαθήματα τα οποία απαιτούνται δια την εγγραφήν των εις το Β΄ έτος και εις άπαντα τα μαθήματα του Β΄ έτους πλην των μαθημάτων Δημοσίου Διεθνούς Δικαίου, Δημοσίας Οικονομίας, Στοιχείων Εμπορικού Εργατικού Δικαίου και Στοιχείων Ποινικού Δικαίου. 4.Η σειρά κατατάξεως των επιτυχόντων εις τας κατατακτηρίους εξετάσεις του Β΄ ή Γ΄ έτους σπουδών καθορίζεται επί τη βάσει του συνόλου της βαθμολογίας των κατατακτηρίων εξετάσεων. Εις περίπτωσιν ισοβαθμίας, εγγράφονται άπαντες οι μετά του τελευταίου επιτυχόντος ισοβαθμούντες. Ειδικώτερον δια τους πτυχιούχους τμημάτων της Νομικής Σχολής Αθηνών, οι οποίοι δεν εξετάζονται εις τας κατατακτηρίους εξετάσεις εις τινα μαθήματα λόγω πλήρους συμπτώσεως ύλης, το σύνολον της βαθμολογίας υπολογίζεται επί τη βάσει α)των βαθμών των μαθημάτων τα οποία εξητάσθησαν εις τας κατατακτηρίους εξετάσεις και β)των βαθμών τους οποίους έλαβον κατά την φοίτησίν των εις το Α΄ και Β΄ έτος σπουδών δια τα μαθήματα δια τα οποία απαλλάσσονται της κατατακτηρίου εξετάσεως. Εάν τα μαθήματα ταύτα εδιδάχθησαν εις περισσότερα έτη, τότε ο βαθμός των μαθημάτων τούτων είναι ο μέσος όρος όλων των βαθμών τους οποίους έλαβον κατά την φοίτησίν των εις τα μαθήματα αυτά. Η ισχύς του παρόντος άρχεται από το ακαδημαϊκόν έτος 1980-1981. (Αντί για τη σελ. 200,11(γ) Σελ. 200,11(δ) Τεύχος 1373 Σελ. 27 672 Σχολή Νομικών,Οικον.και Πολ.Επιστημών Παν/μίου Αθηνών-Τμήμα Νομικής 31.Β.ζ(α).21